b'\n_START_ARTICLE_\nValteris Baliukonis\n_START_SECTION_\nBiografija\n_START_PARAGRAPH_\n1987\xc2\xa0m. baig\xc4\x97 Vilniaus 23-i\xc4\x85j\xc4\x85 vidurin\xc4\x99 mokykl\xc4\x85. Studijavo Vilniaus universiteto Chemijos fakultete bei VU Tarptautini\xc5\xb3 santyki\xc5\xb3 ir politikos moksl\xc5\xb3 institute._NEWLINE_1995\xc2\xa0m. prad\xc4\x97jo dirbti LR u\xc5\xbesienio reikal\xc5\xb3 ministerijoje, buvo Valstybinio ir diplomatinio protokolo tarnybos direktoriaus pavaduotojas. Nuo 2000\xc2\xa0m. rudens \xc4\x97jo Lietuvos generalinio konsulo Jungtiniuose Arab\xc5\xb3 Emyratuose pareigas, v\xc4\x97liau buvo laikinuoju reikal\xc5\xb3 patik\xc4\x97tiniu Lietuvos ambasadoje Argentinoje._NEWLINE_2004\xe2\x80\x932009\xc2\xa0m. prezidento Valdo Adamkaus patar\xc4\x97jas diplomatiniais klausimais, U\xc5\xbesienio politikos grup\xc4\x97s vadovas. 2006\xc2\xa0m. suteiktas nepaprastojo pasiuntinio ir \xc4\xafgaliotojo ministro diplomatinis rangas.  Pasibaigus V. Adamkaus kadencijai kur\xc4\xaf laik\xc4\x85 dirbo Seimo pirmininko Ar\xc5\xabno Valinsko vyresniuoju patar\xc4\x97ju. Planuota V. Baliukon\xc4\xaf skirti Lietuvos ambasadoriumi Ispanijoje (tam buvo pritar\xc4\x99s LRS U\xc5\xbesienio reikal\xc5\xb3 komitetas , buvo gautas Ispanijos vyriausyb\xc4\x97s pritarimas), ta\xc4\x8diau prezident\xc4\x97 Dalia Grybauskait\xc4\x97 atsisak\xc4\x97 j\xc4\xaf skirti ambasadoriumi._NEWLINE_2010\xe2\x80\x932013\xc2\xa0m. vadovavo Lietuvos specialiajai misijai Afganistano Islamo Respublikoje , v\xc4\x97liau buvo Lietuvos URM ambasadorius ypatingiems pavedimams._NEWLINE_\xc5\xbduvo 2014\xc2\xa0m. kovo 8 d. savo sodyboje Antazav\xc4\x97je.'